als_Latn dik_Latn sag_Latn
Tiranë, 14 mars 2015 – Kryetari i komisionit të Jashtëm në Kuvendin e Kosovës, Enver Hoxhaj, ka thënë se Gjykata Speciale ka qenë një proces që e ka shoqëruar Kosovën në katër vitet e fundit.
“Në vitin 2010, senatori zviceran, Dick Marty, hartoi një raport për gjoja kryerjen e krimeve gjatë luftës. Më pas pati një task-forcë u mor me verifikimin e pretendimeve të tij”, ka thënë ai për Top Channel, duke shtuar se si rezultat i një procesi të tillë, Gjykata është kërkuar nga ndërkombëtarët.
Por, ai thotë se Kosova nuk duhet të ketë frikë për këtë.
“Ushtria Çlirimtare e Kosovës ka qenë një ushtri që e ka çliruar vendin dhe subjekt i kësaj gjykate nuk është lufta apo misioni i kësaj ushtrie. Kjo gjykatë merret me disa pretendime të cilat ne duhet t’i ballafaqojmë”, ka thënë ai.
als_Latn als_Latn als_Latn als_Latn